text: Voldsom brand på ubeboet gård
  07 november 2011 kl. 07.26
  150 bigballer gik op i røg, da en mindre lade udbrændte på en ubeboet gård på Urupvej ved Grindsted kl. 20.26 søndag. Politiet skal undersøge, hvad der er årsag til branden.
  Brandbilerne ankom til laden, som var totalt overtændt. Der blev rekvireret ekstra tankvogne fra Billund og Ølgod. 
  De tre tankvogne kørte i pendulfart til en brandhave end Engsøparken i Grindsted, fordi der skulle bruges meget store mængder vand for at få branden under kontrol. 
  Laden, som er ca. 250 kvadratmeter, udbrændte.
  